b'\n_START_ARTICLE_\nPulse Electronics\n_START_SECTION_\nV\xc4\x93sture\n_START_PARAGRAPH_\n1947. gad\xc4\x81 \xc4\x8detri in\xc5\xbeenieri, kuri bija piedal\xc4\xabju\xc5\xa1ies pasaul\xc4\x93 pirm\xc4\x81 datora ENIAC izveid\xc4\x93, dibin\xc4\x81ja uz\xc5\x86\xc4\x93mumu Technitrol, lai izstr\xc4\x81d\xc4\x81tu un ra\xc5\xbeotu datoru apr\xc4\xabkojumu. Technitrol ieguva patentu par magn\xc4\x93tisko cieto disku iek\xc4\x81rtu. Uz\xc5\x86\xc4\x93mums pats nera\xc5\xbeoja cietos diskus, bet p\xc4\x81rdeva licences lielajiem ra\xc5\xbeot\xc4\x81jiem. Technitrol ra\xc5\xbeoja citus produktus, kur nevajadz\xc4\x93ja lielus kapit\xc4\x81lieguld\xc4\xabjumus. Uz\xc5\x86\xc4\x93mums viens no pirmajiem izstr\xc4\x81d\xc4\x81ja dz\xc4\xabvsudraba aiztures l\xc4\xabniju atmi\xc5\x86as un magn\xc4\x93tisko bungu atmi\xc5\x86as._NEWLINE_1952. gad\xc4\x81 Technitrol s\xc4\x81ka ra\xc5\xbeot puls\xc4\x93jo\xc5\xa1os transformatorus. Viens no liel\xc4\x81kajiem klientiem bija datortehnikas ra\xc5\xbeot\xc4\x81js IBM._NEWLINE_1958. gad\xc4\x81 nopirkts uz\xc5\x86\xc4\x93mums L&O Research and Development Corporation, kur\xc5\xa1 ra\xc5\xbeoja elektromeh\xc4\x81nisk\xc4\x81s un elektrooptisk\xc4\x81s ier\xc4\xabces._NEWLINE_1961. gad\xc4\x81 izveidots meitas uz\xc5\x86\xc4\x93mums Technitrol Engineering Corporation, kas pied\xc4\x81v\xc4\x81ja in\xc5\xbeenierpakalpojumus r\xc5\xabpnieciskajiem un valsts klientiem._NEWLINE_1970. gados tika s\xc4\x81kta diversifik\xc4\x81cijas programma, ieg\xc4\x81d\xc4\x81joties jaunus uz\xc5\x86\xc4\x93mumus cit\xc4\x81s nozar\xc4\x93s. 1972. gad\xc4\x81 ieg\xc4\x81d\xc4\x81ti  John Chatillon & Sons Inc. (meh\xc4\x81nisko svaru un prec\xc4\xabzu atsperu ra\xc5\xbeo\xc5\xa1ana) un Advanced Metallurgy, Inc. (AMI; elektrisko kontaktu ra\xc5\xbeo\xc5\xa1ana). Izveidots meitas uz\xc5\x86\xc4\x93mums Electric Apparatus Company, lai ra\xc5\xbeotu elektrodzin\xc4\x93jus._NEWLINE_1990. gada s\xc4\x81kum\xc4\x81 uz\xc5\x86\xc4\x93muma bizness sadal\xc4\xabts tr\xc4\xabs segmentos: Electronic Products, Electrical Products un Mechanical Products._NEWLINE_1990. gados nopirkts metalur\xc4\xa3ijas uz\xc5\x86\xc4\x93mums Chace Precision Metals, Inc., kas ra\xc5\xbeoja termostatiskos un uzkaus\xc4\x93juma met\xc4\x81la izstr\xc4\x81d\xc4\x81jumus, kurus izmantoja ier\xc4\xab\xc4\x8du ra\xc5\xbeo\xc5\xa1an\xc4\x81._NEWLINE_1991. gad\xc4\x81 ieg\xc4\x81d\xc4\x81ts Lloyd Instruments, Ltd., kas ra\xc5\xbeoja iek\xc4\x81rtas materi\xc4\x81lu test\xc4\x93\xc5\xa1anai._NEWLINE_1992. gad\xc4\x81 nopirkts Doduco Corporation ASV oper\xc4\x81cijas, kas ra\xc5\xbeoja elektrokontaktus._NEWLINE_1994. gad\xc4\x81 veikta organizatoriska restrukturiz\xc4\x81cija, Mechanical Product p\xc4\x81rveidojot par End User/Finished Product segmentu, kur\xc4\x81 iek\xc4\xbcauti Lloyd Instruments un Chatillon. Electrical Products p\xc4\x81rveidots par Metallurgical Products segmentu, kur\xc4\x81 iek\xc4\xbcauti AMI un Chace._NEWLINE_1994. gad\xc4\x81 no FEE Technology nopirkta Fil-Mag grupa, kas Taiv\xc4\x81n\xc4\x81 un Filip\xc4\xabn\xc4\x81s ra\xc5\xbeoja aiztures l\xc4\xabnijas, puls\xc4\x93jo\xc5\xa1os transformatorus un filtrus._NEWLINE_1995. gad\xc4\x81 ieg\xc4\x81d\xc4\x81ts uz\xc5\x86\xc4\x93mums Pulse Engineering, Inc., kas ra\xc5\xbeoja komponentes lok\xc4\x81lajiem t\xc4\xabkliem un telesakaru sist\xc4\x93m\xc4\x81m._NEWLINE_1996. gad\xc4\x81 nopirktas Doduco Eiropas oper\xc4\x81cijas._NEWLINE_1996. gad\xc4\x81 nopirkts vair\xc4\x81kums kapit\xc4\x81lda\xc4\xbcu uz\xc5\x86\xc4\x93mum\xc4\x81 Netwave Technologies, Inc._NEWLINE_1996. gad\xc4\x81 p\xc4\x81rdoti m\xc4\x93riek\xc4\x81rtu ra\xc5\xbeot\xc4\x81ji Lloyd Instruments un Chatillon._NEWLINE_1997. gad\xc4\x81 ieg\xc4\x81d\xc4\x81ts magn\xc4\x93tisko komponen\xc5\xa1u ra\xc5\xbeot\xc4\x81js Northern Telecom Ltd._NEWLINE_1998. gad\xc4\x81 AMI, Chace Precision Metals un Doduco apvienoti vien\xc4\x81 uz\xc5\x86\xc4\x93mum\xc4\x81 AMI Doduco._NEWLINE_1998. gad\xc4\x81 nopirkts Francijas magn\xc4\x93tisko komponen\xc5\xa1u ra\xc5\xbeot\xc4\x81js FEE Technology, S.A., k\xc4\x81 ar\xc4\xab Meksikas met\xc4\x81la kontaktu ra\xc5\xbeot\xc4\x81js Metales y Contactos, S.A. de C.V._NEWLINE_1999. gad\xc4\x81 ieg\xc4\x81d\xc4\x81ts elektronisko komponen\xc5\xa1u ra\xc5\xbeot\xc4\x81js GTI Corporation._NEWLINE_2001. gad\xc4\x81 ieg\xc4\x81d\xc4\x81ts Francijas elektrisko kontaktu ra\xc5\xbeot\xc4\x81js Engelhard-CLAL._NEWLINE_2005. gad\xc4\x81 no Filtronic nopirkts antenu un mobilo ier\xc4\xab\xc4\x8du komponentu ra\xc5\xbeot\xc4\x81js LK-Products; n\xc4\x81kamaj\xc4\x81 gad\xc4\x81 tas p\xc4\x81rd\xc4\x93v\xc4\x93ts par Pulse Finland Oy._NEWLINE_2006. gad\xc4\x81 nopirkts elektronisko spo\xc4\xbcu un transformaturu ra\xc5\xbeot\xc4\x81js Eiropas autotirgum ERA Group._NEWLINE_2010. gada septembr\xc4\xab elektrisko kontaktu noda\xc4\xbca AMI Doduco p\xc4\x81rdota investoru grupai, kur\xc4\x81 apvienoj\xc4\x81s AMI Doduco vad\xc4\xabba, Tinicum Capital Partners un JP Asia Capital Partners._NEWLINE_2010. gada novembr\xc4\xab Technitrol p\xc4\x81rd\xc4\x93v\xc4\x93ts par Pulse Electronics Corporation.'